CELEX: 32016D1406
Language: sk
Date: 2016-08-22 00:00:00
Title: Vykonávacie rozhodnutie Komisie (EÚ) 2016/1406 z 22. augusta 2016 o určitých ochranných opatreniach v súvislosti s africkým morom ošípaných v Poľsku a o zrušení vykonávacieho rozhodnutia (EÚ) 2016/1367 [oznámené pod číslom C(2016) 5467] (Text s významom pre EHP)

23.8.2016   
            
            
               SK
            
            
               Úradný vestník Európskej únie
            
            
               L 228/46
            
         VYKONÁVACIE ROZHODNUTIE KOMISIE (EÚ) 2016/1406
   z 22. augusta 2016
   o určitých ochranných opatreniach v súvislosti s africkým morom ošípaných v Poľsku a o zrušení vykonávacieho rozhodnutia (EÚ) 2016/1367
   
      
         [oznámené pod číslom C(2016) 5467]
      
   
   (Iba poľské znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               Africký mor ošípaných je infekčná vírusová choroba, ktorá postihuje populácie domácich a divo žijúcich ošípaných a môže mať závažný vplyv na ziskovosť chovu ošípaných, keďže môže narušiť obchod v rámci Únie a vývoz do tretích krajín.
            
         
               (2)
            
            
               V prípade výskytu ohniska afrického moru ošípaných existuje riziko rozšírenia pôvodcu choroby do iných chovov ošípaných a medzi divo žijúce ošípané. Preto sa môže rozšíriť z jedného členského štátu do druhého členského štátu a do tretích krajín obchodovaním so živými ošípanými alebo produktmi z nich.
            
         
               (3)
            
            
               Smernicou Rady 2002/60/ES (3) sa stanovujú minimálne opatrenia, ktoré sa majú uplatňovať v rámci Únie na kontrolu afrického moru ošípaných. V článku 9 smernice 2002/60/ES sa v prípade výskytu ohnísk uvedenej choroby stanovuje zriadenie ochranných pásiem a kontrolných pásiem/pásiem dohľadu, v ktorých sa majú uplatňovať opatrenia stanovené v článkoch 10 a 11 uvedenej smernice.
            
         
               (4)
            
            
               Poľsko informovalo Komisiu o aktuálnej situácii na svojom území, pokiaľ ide o africký mor ošípaných, a v súlade s článkom 9 smernice 2002/60/ES zriadilo ochranné pásma a pásma dohľadu, v ktorých sa uplatňujú opatrenia stanovené v článkoch 10 a 11 uvedenej smernice.
            
         
               (5)
            
            
               S cieľom predísť akémukoľvek zbytočnému narušeniu obchodu v rámci Únie a vytváraniu neodôvodnených prekážok obchodu tretími krajinami je nevyhnutné v spolupráci s Poľskom vymedziť na úrovni Únie ochranné pásma a pásma dohľadu v súvislosti s africkým morom ošípaných v uvedenom členskom štáte.
            
         
               (6)
            
            
               Oblasti identifikované ako ochranné pásma a pásma dohľadu v Poľsku by sa preto mali uviesť v prílohe k tomuto rozhodnutiu a malo by sa stanoviť trvanie uvedenej regionalizácie.
            
         
               (7)
            
            
               V auguste 2016 sa vo wysokomazowieckom, v zambrowskom a bielskom okrese vyskytlo šesť ohnísk v prípade domácich ošípaných. Ak Poľsko poskytne predbežný dôkaz, že tieto ohniská sú spojené s ľudskou činnosťou a že existujú dôkazy o tom, že africký mor ošípaných sa nešíri v populácii divo žijúcich ošípaných v dotknutých oblastiach, bude treba prijať osobitné a primerané opatrenia, a to aj vzhľadom na to, že Poľsko sa zaväzuje uplatňovať dodatočné vnútroštátne opatrenia na kontrolu pohybu zvierat a trhov. Tieto opatrenia by mali pozostávať z uplatňovania opatrení stanovených v smernici 2002/60/ES, najmä pokiaľ ide o prísne obmedzenia pohybu a prepravy ošípaných podľa článkov 10 a 11 uvedenej smernice v oblastiach, ktoré sú rozdelené na dve súvislé zóny, ako sa uvádza v prílohe.
            
         
               (8)
            
            
               V záujme zohľadnenia celkovej epidemiologickej situácie a uplatňovania primeraných opatrení treba preskúmať aj vykonávacie rozhodnutie Komisie 2014/709/EÚ (4). Po získaní potvrdzujúcich dôkazov o týchto ohniskách z Poľska by sa mali preskúmať aj opatrenia stanovené v tomto vykonávacom rozhodnutí, aby sa vylúčilo riziko rozšírenia choroby v populácii divo žijúcich ošípaných.
            
         
               (9)
            
            
               Vo vykonávacom rozhodnutí Komisie (EÚ) 2016/1367 (5) sa stanovujú určité ochranné opatrenia v súvislosti s africkým morom ošípaných v Poľsku. Od jeho prijatia sa epidemiologická situácia tejto choroby zmenila a opatrenia treba upraviť. V záujme jednoznačnosti by sa malo vykonávacie rozhodnutie (EÚ) 2016/1367 zrušiť a nahradiť týmto rozhodnutím.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Poľsko zabezpečí, aby ochranné pásma a pásma dohľadu zriadené v súlade s článkom 9 smernice 2002/60/ES zahŕňali aspoň oblasti uvedené ako ochranné pásma a pásma dohľadu v prílohe k tomuto rozhodnutiu.
   Článok 2
   Toto rozhodnutie sa uplatňuje do 15. októbra 2016.
   Článok 3
   Vykonávacie rozhodnutie (EÚ) 2016/1367 sa zrušuje.
   Článok 4
   Toto rozhodnutie je určené Poľskej republike.
   
      V Bruseli 22. augusta 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
   
      (4)  Vykonávacie rozhodnutie Komisie 2014/709/EÚ z 9. októbra 2014 o opatreniach na kontrolu zdravia zvierat v súvislosti s africkým morom ošípaných v určitých členských štátoch a o zrušení vykonávacieho rozhodnutia 2014/178/EÚ (Ú. v. EÚ L 295, 11.10.2014, s. 63).
   
      (5)  Vykonávacie rozhodnutie Komisie (EÚ) 2016/1367 z 10. augusta 2016 o určitých ochranných opatreniach v súvislosti s africkým morom ošípaných v Poľsku (Ú. v. EÚ L 216, 11.8.2016, s. 26).
   
      PRÍLOHA
      
                  Poľsko
               
               
                  Oblasti uvedené v článku 1
               
               
                  Dátum skončenia uplatňovania
               
            
                  Ochranné pásmo
               
               
                  Hranice tohto ochranného pásma sú:
                  
                              a)
                           
                           
                              z východu – od severnej hranice obce Sanie Dąb južne po ceste spájajúcej obce Sanie Dąb a Kołaki Kościelne k priesečníku s riekou Dąb, ďalej pozdĺž rieky Dąb na juhovýchod, potom pozdĺž okraja lesa na západnej hranici obce Tybory-Olszewo, potom pozdĺž cesty spájajúcej obce Tybory Olszewo a Tybory-Kamianka, potom pozdĺž západnej strany obce Tybory-Kamianka k ceste, ktorá ju spája s obcou Jabłonka Kościelna, potom na juh k vodnému toku, ktorý spája rybník Kamianka s riekou Jabłonka, potom pozdĺž vodného toku až po ústie do rieky Jabłonka, potom rovno na juh ku križovatke cesty č. 66 s cestou spájajúcou obce Jabłonka Kościelna a Miodusy-Litwa;
                           
                        
                              b)
                           
                           
                              z juhu – pozdĺž cesty č. 66 na západ k jej priesečníku s riekou Jabłonka, potom pozdĺž južnej hranice obce Faszcze po rieku Jabłonka, ďalej na západ pozdĺž rieky Jabłonka po hranicu medzi obcami Wdziękoń Pierwszy a Wdziękoń Drugi a potom rovno na sever k ceste č. 66, potom pozdĺž cesty č. 66 na západ k jej priesečníku s vodným tokom zarovno s obcou Wdziękoń Pierwszy;
                           
                        
                              c)
                           
                           
                              zo západu – na sever pozdĺž vodného toku až po okraj lesa, ďalej pozdĺž východnej hranice rezervácie Grabówka a potom pozdĺž východnej hranice lesa k ceste spájajúcej obce Grabówka a Wróble-Arciszewo;
                           
                        
                              d)
                           
                           
                              zo severu – rovno na východ k rieke Dąb ponad obec Czarnowo Dąb, potom rovno na východ pozdĺž severnej hranice obce Sanie Dąb k ceste spájajúcej obce Sanie Dąb a Kołaki Kościelne.
                           
                        Hranice tohto ochranného pásma sú:
                  
                              a)
                           
                           
                              zo severu – z obce Konowały pozdĺž obecnej cesty ku križovatke s cestou Szosa Kruszewska, potom cestou Szosa Kruszewska pozdĺž južnej hranice lesa po výjazd na obec Kruszewo;
                           
                        
                              b)
                           
                           
                              zo západu – cez dedinu Kruszewo pozdĺž východnej hranice údolia rieky Narew zarovno s obcou Waniewo po hranicu s wysokomazowieckym okresom;
                           
                        
                              c)
                           
                           
                              z juhu – od hranice s wysokomazowieckym okresom pozdĺž západného brehu údolia rieky Narew;
                           
                        
                              d)
                           
                           
                              z východu – zo západného brehu údolia rieky Narew rovno po Topilec-Kolonia a potom rovno do obce Konowały.
                           
                        Hranice tohto ochranného pásma sú:
                  
                              a)
                           
                           
                              zo severu – od križovatky cesty č. 63 s cestou vedúcou do väzenia v Czerwony Bór, na zákrute smerom k obci Polki Teklin, potom ponad túto obec k priesečníku s riekou Gać k východnej hranici rybníkov okolo obce Poryte Jabłoń;
                           
                        
                              b)
                           
                           
                              z východu – pozdĺž východnej hranice rybníkov okolo obce Poryte Jabłoń v smere cesty spájajúcej túto obec s cestou č. 66, pozdĺž západnej hranice tejto obce v smere cesty č. 63;
                           
                        
                              c)
                           
                           
                              z juhu – od cesty č. 63 ponad obec Stare Zakrzewo pozdĺž cesty spájajúcej túto obec s obcou Tabędz, potom pozdĺž západnej a severnej hranice tejto obce;
                           
                        
                              d)
                           
                           
                              zo západu – rovno na sever k západnej hranici obce Bacze Mokre, potom od západnej hranice obce Bacze Mokre rovno na severovýchod k ceste, ktorá vedie do väzenia v Czerwony Bór, potom pozdĺž tejto cesty k ceste č. 63.
                           
                        Hranice tohto ochranného pásma sú:
                  
                              a)
                           
                           
                              zo severu – od hranice wysokomazowieckeho okresu pozdĺž vodného toku Brok Mały do obce Miodusy Litwa popri juhozápadnej strane, potom od hranice zambrowského okresu smerom na obec Krajewo Białe, pozdĺž južných hraníc tejto obce, potom pozdĺž cesty smerom na obec Stary Skarżyn;
                           
                        
                              b)
                           
                           
                              zo západu – pozdĺž západnej hranice obce Stary Skarżyn k priesečníku s vodným tokom Mały Brok, juhovýchodným smerom popod obec Zaręby Krztęki po hranice zambrowského okresu;
                           
                        
                              c)
                           
                           
                              z juhu – od hraníc zambrowského okresu pozdĺž vodného toku smerom k obci Kaczyn Herbasy;
                           
                        
                              d)
                           
                           
                              z východu – pozdĺž cesty z obce Miodusy Litwa cez obec Święck Nowiny.
                           
                        Hranice tohto ochranného pásma sú:
                  
                              a)
                           
                           
                              zo severu – z južnej strany obce Kierzki východným smerom k ceste č. 671 ponad severnú hranicu obce Czajki;
                           
                        
                              b)
                           
                           
                              z východu – od cesty č. 671 do obce Jabłonowo Kąty, potom na juh pozdĺž západného brehu rieky Awissa, potom k ceste Idźki Średnie – Kruszewo Brodowo od západnej strany obce Kruszewo Brodowo;
                           
                        
                              c)
                           
                           
                              z juhu – od cesty č. 671 zarovno s obcou Idźki-Wykno pozdĺž cesty spájajúcej obce Sokoły a Jamiołki-Godzieby;
                           
                        
                              d)
                           
                           
                              zo západu – z obce Jamiołki-Godzieby pozdĺž východného brehu rieky Ślina do obce Jamiołki Kowale, potom na sever cez obec Stypułki Borki k ceste Kierzki – Czajki na východnej strane obce Kierzki.
                           
                        Hranice tohto ochranného pásma sú:
                  
                              a)
                           
                           
                              z východu – od hranice mesta Bielsk Podlaski, ulica Adama Mickiewicza, pozdĺž východnej periférie mesta Bielsk Podlaski;
                           
                        
                              b)
                           
                           
                              z juhu – pozdĺž južnej periférie mesta Bielsk Podlaski do obce Piliki cez celú obec a ďalej rovno k ceste č. 66;
                           
                        
                              c)
                           
                           
                              zo západu – od cesty č. 66 smerom k západnej periférii obce Augustowo cez celú obec, z obce Augustowo rovno k priesečníku železničnej trasy a miestnej cesty č. 1575B;
                           
                        
                              d)
                           
                           
                              zo severu – od priesečníka železničnej trasy a miestnej cesty č. 1575B pozdĺž severnej periférie mesta Bielsk Podlaski po hranice mesta Bielsk Podlaski, ulica Adama Mickiewicza.
                           
                        
               
                  15. október 2016
               
            
                  Pásmo dohľadu
               
               
                  Oblasť uvedená nižšie s výnimkou už opísaného ochranného pásma:
                  
                              —
                           
                           
                              okres mesta Łomża – obec Łomża,
                           
                        
                              —
                           
                           
                              zambrowský okres – mesto Zambrów, obce Zambrów a Kołaki Kościelne,
                           
                        
                              —
                           
                           
                              wysokomazowiecky okres – obce Kulesze Kościelne, Wysokie Mazowieckie a mestá Wysokie Mazowieckie, Kobylin Borzymy, Sokoły a Czyżew,
                           
                        
                              —
                           
                           
                              okres mesta Białystok – obce Choroszcz, Turośń Kościelna a Łapy,
                           
                        
                              —
                           
                           
                              bielsky okres – mesto Bielsk Podlaski, obce Bielsk Podlaski a Orla.
                           
                        
               
                  15. október 2016